
OBEC  B E L U Š A

Farská  1045/6, 018 61  Beluša

VÝZVA NA PREDKLADANIE PROJEKTOV V RÁMCI PARTICIPATÍVNEHO ROZPOČTU OBCE BELUŠA NA ROK 2026
Rozhodnite o použití prostriedkov z rozpočtu obce
Starosta obce Beluša vyhlasuje výzvu na predkladanie projektov v rámci participatívneho rozpočtu obce Beluša v roku 2026. Výzva je vyhlásená v súlade s VZN  č. 13/2022 o určení pravidiel participatívneho rozpočtu obce Beluša, ktoré bolo schválené uznesením č. 63/22.12 zo dňa 16.12.2022.
I. PRINCÍP PARTICIPATÍVNEHO ROZPOČTU („PR“)
Participatívny rozpočet je časť rozpočtu obce Beluša, ktorý umožňuje fyzickej osobe alebo skupine fyzických osôb, ktorí v čase podania projektu PR dosiahli vek 18 rokov, navrhnúť pridelenie časti výdavkov z rozpočtu obce na uskutočnenie nápadov a zámerov formou projektov realizovaných výlučne v obci Beluša a pre jej občanov.

Hlavnou myšlienkou je nápaditý a zaujímavý projekt, ktorý dokáže rôznym spôsobom vylepšiť kvalitu života občanov v našej obci. Celý projekt je nutné sformulovať, predložiť v danom termíne a presvedčiť verejnosť, že Váš projekt je najlepší. Za jednotlivé projekty potom môžu obyvatelia obce hlasovať. Obec Beluša prispeje finančnou sumou z rozpočtu obce na realizáciu projektov, ktoré budú úspešné v hlasovaní.

II. FINANČNÁ ČIASTKA

Maximálna výška podpory pre jeden projekt je 2 000 eur vrátane DPH a zahŕňa výdavky na realizáciu projektu vrátane potrebnej dokumentácie. 

Na poskytnutie finančných prostriedkov nie je právny nárok.

V prípade, že predkladateľ projektu zabezpečí ďalšiu finančnú podporu z iných zdrojov, môžu celkové náklady projektu presiahnuť maximálne stanovenú výšku.
III. CIELE

Cieľom PR je umožniť obyvateľom obce Beluša, prípadne skupine obyvateľov navrhovať projekty, ktoré zodpovedajú ich potrebám s verejnoprospešným účelom. Projekty sa môžu vzťahovať najmä na tieto oblasti:
- úpravy verejného priestranstva,

- úpravy športových areálov,

- verejnoprospešné služby,

- športové a kultúrne voľnočasové aktivity,

- podpora turizmu,

- životné prostredie – napr. aktivity zamerané na rozvoj vzťahov k prírode,
- školstvo a vzdelávanie,

- sociálna starostlivosť,

- komunitný rozvoj a infraštruktúra,
- sociálna pomoc
- ekológia a iné.
PR umožňuje obyvateľom obce Beluša prerozdeliť časť finančných prostriedkov z rozpočtu obce na realizáciu zaujímavých a prospešných projektov a zároveň zapojiť občanov do stanovovania priorít verejných výdavkov a sledovanie ich transparentnosti.

IV. KRITÉRIA REALIZOVATEĽNOSTI PROJEKTU

Návrh projektu musí spĺňať nasledovné kritériá:

a) musí byť realizovaný na území obce Beluša, 
b) je technicky realizovateľný, 

c) projekt nebol doteraz podporený z rozpočtu obce, 

d) úžitok z jeho využitia alebo používania nebude predmetom prospechu jednotlivca alebo skupiny osôb, ale bude mať verejnoprospešný charakter a jeho výsledok bude prístupný obyvateľom obce, 

e) je realizovateľný v rámci jedného kalendárneho roka, 

f) nepotrebuje inú ako obvyklú údržbu, 

g) nevyžaduje nadobúdanie vlastníctva pozemku,

h) netýka sa majetku obce v správe rozpočtových organizácií,

i) projekt nepropaguje produkty, služby alebo činnosť subjektov komerčného 

charakteru, či politických strán a hnutí.
V. TVORBA A PODÁVANIE PROJEKTOV

Vytvorený projekt PR je jednorazovým procesom, ktorý je vecne popísaný, časovo ohraničený, má jasne definovaný zámer projektu a spôsob ako predkladateľ tento finálny zámer dosiahne.

Návrh projektu musí obsahovať povinné údaje uvedené v Čl. 6 ods. 5 VZN č. 13/2022 o určení pravidiel participatívneho rozpočtu obce Beluša.

Návrhy projektov sa podávajú na predpísanom formulári, ktorý tvorí prílohu č.1 tohto VZN. Formulár bude dostupný v elektronickej podobe na stránke www.belusa.sk a v papierovej forme na podateľni obecného úradu v Beluši. Návrh projektu je možné podať:
a) písomnou formou na adresu: Obec Beluša, Farská 1045/6, 018 61 Beluša,
b) elektronicky e-mailom na adresu: petra.martisova@belusa.sk,
c) osobne na podateľni OcÚ.
Kontaktná osoba: Mgr. Petra Martišová
                               email: petra.martisova@belusa.sk 
                               tel. č. 042/2853 503, 0910 775 552
VI. HARMONOGRAM PARTICIPATÍVNHO ROZPOČTU
NA ROK 2026
	Termín
	Aktivita

	05.02.2026
	· Vyhlásenie a zverejnenie výzvy

	18.02. 2026 17:30
	· 1. verejné stretnutie v Obecnej knižnici v Beluši

	Do 31.03. 2026
	· Podávanie projektov

	01.04. – 20.04.2026
	· Administratívna kontrola podaných projektov

· Odstránenie nedostatkov predkladateľom

· Technická príprava na hlasovanie

	20.04. - 24.04.2026
	· 2. verejné stretnutie – verejná prezentácia projektov

	27.04. – 10.05. 2026
	      -
Písomné a on-line hlasovanie

	18.05. – 29.05.2026
	· Zverejnenie výsledkov hlasovania
· Uzatvorenie zmlúv o partnerstve s predkladateľmi víťazných projektov

	Jún – Október 2026
	· Realizácia projektov

	Do 15.11.2026
	· Vyúčtovanie projektov

